Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: résztvevő alkalmassá válik a 11/1997. (II. 18.) BM rendeletben meghatározott tűzoltó szakképesítéssel betölthető
Paragraph Index: 149

1. A foglalkozás gyakorlása során előforduló legfontosabb feladatcsoportok, feladatok A tűzoltó szakmunkás a szakma gyakorlása során az oktatott tantárgyak által lefedett szakmai ismeretek területén ismerje: — a tűzoltási, műszaki mentési, tűzoltó műszaki, tűzmegelőzési és tűzvizsgálati ismeretek megértéséhez nélkülözhetetlen fizikai és kémiai jelenségeket, folyamatokat és törvényszerűségeket, — a veszélyes anyagok csoportosítását, a tűz- és robbanásveszélyes, a maró, mérgező, sugárzó és fertőzést okozó anyagok jellemzőit, azok jelenlétének megállapítását, ártalmatlanításuk lehetőségeit, a védekezési módokat, az anyagok jelölését, 1998/25. szám — a leggyakrabban előforduló veszélyes technológiákat, — a tűz elleni védekezésről, a műszaki mentésről és a tűzoltóságról szóló törvény alapján a tűz elleni védekezés lényegét, szerepét, feladatait és az alapvető tűzvédelmi jogszabályokat, — a tűzveszélyességi osztályokat, az éghető folyadékok tűzveszélyességi fokozatait, a tűzveszélyességi övezeteket és zónákat, az anyagok éghetőségi csoportosítását, — a tűzoltás és a műszaki mentés alapfeltételeit biztosító tűzvédelmi előírásokat, alapvető tűzmegelőzési elveket és szabályokat, — a tűz és műszaki balesetek körülményeinek vizsgálati elveit, valamint a tűz- és egyéb káresetekkel kapcsolatos adatszolgáltatás követelményeit, — az égés és a tűz jellemzőit, a tűz terjedését, az égéstermékek, a láng és a gázcsere sajátosságait, — a tűzoltás módjait, az oltóanyagok fajtáit, tulajdonságait és oltóhatásait, — a tűzoltás és műszaki mentés elveit és szabályait, a tűzoltást megelőző feladatokat, a tűzoltás során és a tűzoltás után végrehajtandó feladatokat, a tűzoltásban részt vevő állomány kötelességeit, valamint a tűzoltást és mentést elősegítő terveket, — a tűzoltáshoz szükséges oltóanyag-biztosítás elveit és szabályait, a tűzoltó vízforrásokat, a vízszerzés és a vízfelhasználás lehetséges formáit és módszereit, a szükséges oltóvízigény meghatározását, — a különböző létesítményekben és építményekben jelentkező tűzoltási feladatokat; a tűzoltás és a műszaki mentés elveit és módszereit lakó- és középületekben, ipari, kereskedelmi létesítményekben, a mezőgazdaságban és a közlekedés területén, — a tűzoltóság műszaki mentési feladatait, az ilyen feladatok megoldásának módszereit, a rendelkezésre álló eszközök szakszerű felhasználását, — a katasztrófahelyzetek jellemzőit, az ipari, közlekedési, természeti és más katasztrófaesemények következményeinek felszámolását; a katasztrófaelhárítás szervezetét és irányítási rendszerét, tűzoltói feladatait, — a tűzoltó szakfelszerelések, valamint más eszközök, kisgépek, felszerelések felhasználására vonatkozó szerelési szabályzatot és annak végrehajtási rendjét, — a tűzoltással, műszaki mentéssel és a gyakorlatok tartásával kapcsolatos környezetvédelmi feladatokat, — a tűzoltó műszaki berendezések, gépek és eszközök megismeréséhez, működésük és felhasználhatóságuk megértéséhez szükséges műszaki fogalmakat és elveket, — a tűzoltó szakfelszerelések típusait, működési és felhasználhatósági követelményeket, — a tűzoltófecskendők fajtáit, tűzoltó-technikai berendezéseit, működését, alkalmazási szabályait, — a tűzoltóság tevékenysége során felhasználható különleges járműveket és felhasználásuk elveit, — a hírforgalmazás eszközeit, azok kezelését, a hírforgalom rendszerét és a forgalmazás szabályait, — a tűzoltás és műszaki mentés során alkalmazott — baleset és egészségkárosodás elleni — védőfelszerelések műszaki jellemzőit, működését és használatát, — az üzemekben, létesítményekben alkalmazható automatikus tűzvédelmi berendezések fajtáit, működésük és felhasználásuk szakmai szabályait, — a készenlétben tartott tűzoltó gépek, járművek, berendezések, eszközök, készülékek ellenőrzését, karbantartását, időszakos felülvizsgálatát, — a műszaki alapismeretek (nehézgépkezelői alapvizsga) tananyagát, — a tűzoltók munkavédelmi jogait és kötelességeit, a veszélyes és ártalmas tényezők csoportosítását, a baleseti okokat és azok megelőzését, — a fegyveres szervek hivatásos állományú tagjainak szolgálati viszonyáról szóló törvény és a kapcsolódó jogszabályok szerint a tűzoltói állományra vonatkozó, a szolgálat viszonyt rendező alapvető szabályokat, — a tűzoltóság tagjainak jogait és kötelességeit, a fegyelmi és a kártérítési eljárás rendjét, szankcióit, valamint az alaki és az öltözködési szabályzatok előírásait, — a tűzoltás és a műszaki mentések során, valamint a készenléti feladatok közben bekövetkező sérülések elsősegély szintű ellátását, — a tűzoltói állomány pszichofizikai felkészítéséhez a testnevelési és állóképesség-fejlesztési feladatokat, a tűzoltósport elemeinek felhasználását, — a szerparancsnoki feladatokhoz szükséges szolgálatszervezési, vezetési, okmányolási és ügykezelési ismereteket, — a beosztotti állomány továbbképzéséhez és neveléséhez szükséges pedagógiai fogalmakat, módszereket és eszközöket, — a gyakorlatok rendszerét, funkcióit, a szerparancsnok és a szerkezelő gyakorlatokkal kapcsolatos feladatait a minősített időszaki feladatokat, és ellátásuk rendjét. A tanulók a képzés ideje alatt szerezzék meg: — az évközi vizsga letételével a nehézgépkezelői alapvizsgát, — legalább egy, a nehézgép kategóriába tartozó tűzoltó gépjárműre vagy a tűzoltóság feladatainál használatos nehézgép kategóriába tartozó egyéb gépre.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes